Ana Raffali

Ana Raffali (lahir Ana Nur Hidayah binti Mohd Raffali; 4 November 1985) ialah seorang pemuzik Malaysia. Beliau berkemahiran dalam nyanyian, penggubahan lagu dan bermain gitar. Beliau mula mendapat perhatian setelah mengeluarkan single "Hujan Bunga di Kuala Lumpur" di corong radio pada tahun 2009. Niat beliau ingin membantu keluarganya yang susah membuahkan hasil dengan penghasilan album pertamanya, Ketika Aku Kecil yang dikeluarkan pada April 2010. 

Bermula dengan hobi bermain gitar, Ana mula berjinak menulis lagu sebagai cara meluahkan perasaannya ketika menuntut di Universiti Teknologi Mara (UiTM) Shah Alam dalam jurusan Pendidikan Inggeris Sebagai Bahasa Kedua Teaching English as a second language (TESL).   Beliau sentiasa berbaju kurung atau kebaya ketika membuat persembahan.

Kehidupan peribadi
Pada 25 Februari 2012, Ana berkahwin dengan Ahmad Aznaim Abdullah, 30, selepas sekali lafaz dalam majlis pernikahan mereka yang diadakan di Masjid Al-Hidayah, Taman Melawati, Ulu Klang, Selangor. Mereka dinikahkan oleh bapanya, Mohd Raffali Mohd Nor dengan disaksikan oleh Jurunikah Masjid Al-Hidayah, Abdullah Mat.

Beliau mula bertudung beberapa minggu sebelum itu, semasa sambutan Maulidur Rasul.

Diskografi

Album studio
Ketika Aku Kecil (2010)

Single

Konsert
 Konsert Analoque di Lambang Sari, Istana Budaya Kuala Lumpur (2010)  bersama kugiran Monoloque
 Pesta Raya  bersama Ana Raffali di Esplanade, Singapura 2012 bersama The Marhaens

Pencapaian
 Juara Keseluruhan Anugerah Juara Lagu ke-25 menerusi lagu Tolong Ingatkan Aku ciptaan beliau sendiri.

Rujukan

Pautan luar
Laman web rasmi
Ana Raffali di Facebook
Ana Raffali di Twitter
Ana Raffali di Youtube
Blog rasmi Ana Raffali
Ana Raffali di MySpace

Penyanyi wanita Malaysia
Orang hidup
Kelahiran 1985
Peserta Gema Gegar Vaganza
Orang Malaysia berketurunan Melayu
Muslim Malaysia
Orang dari Kuala Lumpur
Penggubah lagu Malaysia
Penulis lirik Malaysia
Alumni Universiti Teknologi MARA